ÍNDEX

1. Informació del context.

1.1. Referència històrica del centre

1.2. Anàlisi i entorn

1.3. Característiques de l’alumnat

1.4. Funcions i rols del centre en el seu entorn

2. Plantejament institucional.

2.1. Marc legal i administratiu

2.2. Principis rectors

3. Caràcter propi del centre.

3.1. Titularitat

3.2. Intencions formatives de centre

4. Característiques del centre.

4.1. Recursos humans i materials

4.2. Temporalització

4.3. Avaluació

4.4. Activitats socio-culturals

5. Organització del centre.

5.1. Descripció de la comunitat educativa.

5.2. Òrgans i funcions.

6. Organització pedagógica del centre.

7. Atenció a la diversitat.

8. Tutoria i orientació de l’alumnat.

9. El model de convivència escolar.

10. La participación escolar.

11. La projecció externa.

12. Els indicadors de progres.

13. Aprovació i avaluació del PEC..

Informació del context

Referència històrica del centre

L'Aula de Formació de Persones Adultes "Can Ginestar" va començar a funcionar el curs 1979/1980 amb una professora depenent del Departament d'Ensenyament i dues de l’Ajuntament. Van iniciar les classes en una part de les golfes de l’Ajuntament, al costat del centre de la policia municipal. Més tard va venir un professor del departament i les dues professores municipals van marxar a altres centres. Fins als curs 2003 el centre ha funcionat amb dos docents.

En el curs 2003/2004 ens van concedir un grup de Preparació a la Prova d’Accés als Cicles Formatius de Grau Mitjà i van dotar al centre amb una plaça provisional i, des de llavors, som tres professors del Departament. Amb la incorporació el curs 2010/2011 d’una persona de Secundària de l’àmbit de Ciències, ens van concedir un grup de Preparació a la Prova d’Accés als Cicles Formatius de Grau Superior. A partir del curs 2013/2014 oferim GES 1 i GES 2, i la plantilla ha augmentat amb dues especialistes a mitja jornada.

Anàlisi i entorn

Sant Just Desvern, com afirma l’estudi previ del Pla Local de Formació de Persones Adultes (2001), és una "ciutat entre ciutats", ja que el seu nucli urbà limita amb els nuclis de Sant Feliu de Llobregat, Sant Joan Despí, Esplugues de Llobregat i Cornellà de Llobregat i està ben comunicada amb Barcelona a través del "Trambaix" (des de 2004) i els busos 63, 157 i JM.

Els barris que formen Sant Just Desvern corresponen a diferents etapes en el seu creixement i això ha produït que tinguin unes característiques ben diferenciades quant al tipus d'habitatge, els sectors socials que hi tenen accés i les relacions que es generen amb el conjunt de la població.

Els barris més nous, Can Candeler i l’Illa Walden han augmentat molt en les dues últimes dècades. Estan habitats majoritàriament per matrimonis joves. Són barris amb pocs comerços i compten amb importants zones verdes i enjardinades. Parlem de gent nova vinguda de tots els pobles del Baix Llobregat que han rejovenit aquesta zona i el veïnat del barri Sud, un barri nascut a partir dels anys 50 amb les primeres onades migratòries que vénen de Galícia, Andalusia, Extremadura...

També cal dir que en el nostre poble hi ha una gran colònia d’europeus, gent majoritàriament amb una bona formació i que utilitzaven el nostre centre quan oferíem els estudis de castellà i català inicials. El barri on està el Centre és el que formava el nucli originari del poble, té els habitatges més antics i la mitjana d'edat de la població és alta. En aquest barri es troben el mercat, el carrer dels bancs i la majoria dels comerços del poble. La nostra escola està al mig d’aquesta part, és a dir, molt bé situada i a l’abast de tothom, a prop de la Plaça del Parador, on hi paren totes les línies de bus que circulen pel poble.

A partir del gener de 1992, el Centre de Formació de Persones Adultes "Can Ginestar" es va ubicar en aquesta zona de centralitat urbana, la qual cosa afavoreix que pugui ser un servei a l’abast de tothom. En un principi es tractava d’un antic edifici on havia estat ubicat Correos i estava abandonat. Les previsions eren de traslladar el centre en els anys següents a una escola de primària que havia quedat buida: l’antic CEIP Montserrat es va traslladar a la part nova del poble i l’antic edifici, després d’una forta remodelació, ha estat adequat per a nosaltres i altres entitats del poble. El 3 d’abril de 2013 vam ocupar aquest nou equipament, Les Escoles, i l’Aula es va transformar en CENTRE.

Característiques de l’alumnat

Nivell d’instrucció de la població:

A partir d'aquesta realitat del poble, el Centre de Formació de Persones Adultes té voluntat d'adaptar-se a les necessitats formatives de tota la població, és a dir, atendre tant les persones que tenen un baix nivell formatiu (alfabetització, cultura general) com les que volen adquirir una formació bàsica (Graduat de Secundària, Cicles Formatius) o volen adquirir competències bàsiques per a la societat de la informació (Informàtica) o aprendre l’anglès...

Característiques del nostre alumnat:

És un centre amb molta diversitat d’edats, cultures i interessos, amb una evolució en els darrers anys cap a un increment de la població immigrada d’origen estranger i de joves que busquen un canvi en les seves expectatives de futur.

Podríem agrupar al nostre alumnat en els següents perfils:

Nouvinguts i immigrants. Parlem de persones de diferents cultures i procedències interessades principalment en els blocs d’ensenyaments d’idiomes, principalment el castellà, amb un interès creixent en altres tipus de formació que els possibiliti la continuació d’estudis o la inserció laboral.

Joves i adolescents. Interessats principalment en els cursos de preparació per a les proves d’accés a cicles formatius i en obtenir una titulació bàsica que els permeti continuar estudiant o accedir al món laboral, el GES.

Adults en edat laboral. Mostren especial interès en la preparació per a les proves d’accés a cicles formatius, en el GES i en els cursos d’informàtica i d’anglès.

Gent gran. Persones interessades principalment en les activitats de formació d’informàtica i de l’anglès.

Aquesta disparitat de perfils i d’interessos ens obliga a una certa adaptació i flexibilitat quant a l’organització i funcionament del centre.

1.4.	Funcions i rols del centre en el seu entorn

Un dels nostres objectius prioritaris és fomentar la cooperació entre els diferents agents formatius, les diferents administracions i els moviments socials i culturals que actuen en l’àmbit local per aconseguir un millor aprofitament dels recursos i una millor resposta a les necessitats educatives de la població.

Relacions amb altres institucions: del municipi i de la comarca.

Relacions amb l’Ajuntament: Les relacions amb la Regidoria d’Educació del nostre Ajuntament són molt bones. El manteniment del centre va a càrrec de l’Ajuntament. Des de la regidoria tot són facilitats i el tracte que rep el centre és preferent.

Plantejament institucional

Marc legal i administratiu

El marc legal general de l'actual educació de persones adultes està enquadrat en les següents lleis:

La llei marc de referència és la LOGSE. Ley 1/1990 de 3 de octubre. Ley orgánica de ordenación del sistema educativo (B.O.E. nº 238, de 4 de octubre)

La llei té un caràcter general que afecta tot el sistema educatiu. Al llarg de la llei, però, hi ha diferents articles que afecten l’organització de l’educació de persones adultes, particularment el títol III que es dedica exclusivament a aquest àmbit educatiu.

Llei de Formació d'Adults de Catalunya

La Llei 3/1991, de 18 de març, de formació d'adults, és el referent legal més immediat per a nosaltres.

La llei té una doble perspectiva: la individual i la comunitària. Pel que fa a l’individu, "tendeix al perfeccionament de les habilitats de la persona, al millorament dels seus coneixements i capacitats professionals, a l’aprofitament de les seves possibilitats de relació, a la comprensió de l’entorn que l’envolta, a la interpretació correcta dels fets que es produeixen en el seu món" i alhora pretén "incrementar el grau de satisfacció i benestar de la persona" (Art. 3.g) i contribuir a la "seva orientació i formació integral" (Art. 12). Pel que fa a la comunitat, vol contribuir a l'enfortiment de la democràcia per tal de facilitar una dinàmica participativa en el si de la societat catalana, com diu el pròleg de la llei.

Decret 72/1994, de 6 d'abril, pel qual es regulen les aules de formació d'adults (DOGC num. 1884, de 15 d'abril)

Llei 10/1997, de 3 de juliol, de la Renda Mínima d' inserció - PIRMI

En ella es preveu "el desenvolupament coordinat de les accions destinades a ajudar a les persones que no tinguin els mitjans suficients per atendre les necessitats essencials de la vida en la nostra societat, mentre que les prepara per a la seva inserció o reinserció social i/o laboral" (Art. 1.1).

Mapa de la Formació Bàsica d'Adults de Catalunya

"Es l' instrument de planificació de la modalitat presencial de la nova etapa de la formació d'adults que s'inicia com a conseqüència de l’aplicació de la LOGSE a Catalunya i té I'

objectiu de garantir que les persones adultes puguin adquirir, actualitzar, complementar o ampliar els seus coneixements i atendre de forma preferent els grups o sectors socials amb mancances i necessitats de formació bàsica".

DOGC núm. 4180 - 22/07/2004 pel qual la Direcció General de Formació Professional i Educació Permanent assumeix les competències i funcions en matèria de formació de persones adultes que tenia atribuïdes el Departament de Benestar i Família http://www.gencat.net/diari/4180/ 04187131.htm

Llei orgànica 2/2006, de 3 de maig, d’Educació (LOE) (BOE de 4/5/2006).

Llei 12/2009, de 10 de juliol, d’Educació (LEC) (DOGC 16/7/2009)

Decret 279/2006, de 4 de juliol, sobre drets i deures de l’alumnat i regulació de la convivència en els centres educatius no universitaris de Catalunya (DOGC 6/7/2006)

Decret 102/2010, de 3 d’agost, d’autonomia dels centres educatius (DOGC 5/8/2010).

Principis rectors

1. El sistema educatiu, en el marc dels valors definits per la Constitució i per l'Estatut, es regeix pels principis generals següents:

a)	El respecte dels drets i els deures que deriven de la Constitució, l'Estatut i la resta de legislació vigent.

b)	La transmissió i la consolidació dels valors propis d'una societat democràtica: la llibertat personal, la responsabilitat, la solidaritat, el respecte i la igualtat.

c)	La universalitat i l'equitat com a garantia d'igualtat d'oportunitats i la integració de tots els col·lectius, basada en la corresponsabilitat de tots els centres sostinguts amb fons públics.

d)	El respecte de la llibertat d'ensenyament, la llibertat de creació de centres, la llibertat d'elecció entre centres públics o altres centres que els creats pels poders públics, la llibertat de càtedra del professorat i la llibertat de consciència dels alumnes.

e)	El pluralisme.

f)	La inclusió escolar i la cohesió social.

g)	La qualitat de l'educació, que possibilita l'assoliment de les competències bàsiques i la consecució de l'excel·lència, en un context d'equitat.

h)	El conreu del coneixement de Catalunya i l'arrelament dels alumnes al país, i el respecte a la convivència.

i)	El respecte i el coneixement del propi cos.

j)	El foment de la pau i el respecte dels drets humans.

k)	El respecte i la preservació del medi ambient i el gaudi respectuós i responsable dels recursos naturals i del paisatge.

l)	El foment de l'emprenedoria.

m)	La coeducació i el foment de la igualtat real i efectiva entre dones i homes.

n)	L'afavoriment de l'educació més enllà de l'escola.

o)	L'educació al llarg de la vida.

p)	El respecte del dret de mares i pares perquè llurs fills rebin la formació religiosa i moral que vagi d'acord amb llurs conviccions.

q)	L'exclusió de qualsevol mena de proselitisme o adoctrinament.

2. El sistema educatiu es regeix pels principis específics següents:

a)	La formació integral de les capacitats intel·lectuals, ètiques, físiques, emocionals i socials dels alumnes que els permeti el ple desenvolupament de la personalitat, amb un ensenyament de base científica, que ha d'ésser laic, d'acord amb l'Estatut, en els centres públics i en els centres privats en què ho determini llur caràcter propi.

b)	La vinculació entre pensament, emoció i acció que contribueixi a un bon aprenentatge i condueixi els alumnes a la maduresa i la satisfacció personals.

c)	La capacitació cultural, científica i tècnica que permeti als alumnes la plena integració social i laboral.

d)	L'habilitació per a l'aprenentatge permanent.

e)	L'estímul i el reconeixement de l'esforç i la valoració del rigor, l'honestedat i la constància en el treball.

f)	La capacitació per exercir activament la ciutadania.

g)	L'aplicació general de criteris i procediments d'avaluació.

h)	La competència per a la utilització autònoma i creativa dels sistemes digitals.

i)	La competència per a l'anàlisi i la contrastació de tota la informació, sigui quin sigui el mitjà de transmissió.

3. El sistema educatiu es regeix pels principis organitzatius següents:

a)	El funcionament integrat i la gestió descentralitzada.

b)	La flexibilitat suficient per anar-se adequant a les necessitats canviants de la societat.

c)	L'autonomia de cada centre.

d)	La participació de la comunitat educativa.

e)	La promoció del reconeixement social i professional del professorat.

f)	El compromís de les famílies en el procés educatiu i l'estímul i el suport per fer-lo possible.

g)	La programació de les necessitats educatives territorialment i socialment equilibrada que emmarca tots els centres sostinguts amb fons públics.

h)	La col·laboració, la cooperació i la corresponsabilització amb els ajuntaments i altres administracions públiques.

Caràcter propi del centre

L’escola s’ha de posar al servei de les persones i hem de saber acollir-les, tenint en compte les seves característiques i els seus projectes, procurant satisfer les seves expectatives. En una escola d’adults hem d’estar preparats per atendre la diversitat en les seves múltiples manifestacions.

La intergeneracionalitat

Atenem persones des del període de la joventut fins a després de la jubilació. Això significa que hem de conjugar interessos i necessitats molt diversos.

La interculturalitat

És un fet que la societat és diversa culturalment, i una escola d'adults no n'és una excepció, tot el contrari. Aquest fet, lluny de suposar un inconvenient, ha de servir perquè la convivència sigui més rica. Els col·lectius amb dificultats, tant a nivell personal com social, és un fet constatat que fa que la fractura social es vagi fent cada cop més gran i que augmenti el risc d'exclusió de determinats col·lectius. És per això que l'educació n’ha d'ajudar a compensar aquestes desigualtats. Així, per tal de facilitar la cohesió social hem de ser especialment sensibles a aquests col·lectius. És funció de l’escola, doncs, treballar en coordinació amb altres organismes i contribuir a la integració i a la cohesió social. Però, en tot cas, no hem de perdre de vista que l’educació de les persones adultes té per objecte fer efectiu el dret a l’educació en qualsevol moment de la vida, sent una de les finalitats bàsiques de l’oferta educativa el respondre a les necessitats i demandes formatives de l’entorn.

Titularitat

El Centre de Formació de Persones Adultes "Can Ginestar" depèn de la Conselleria d’Ensenyament de la Generalitat de Catalunya i, per tant, és de titularitat pública. S'ubica a un edifici propietat de I'Ajuntament de Sant Just Desvern, que s'encarrega del manteniment a través de la Regidoria d'Ensenyament.

Programes formatius que imparteix:

Al centre s'hi imparteixen tots els nivells educatius de tipus reglat de la formació de persones adultes, a més d'altres de tipus no reglat. Tenim un grup de PPAGS, un grup de GES 1, un grup de GES 2, un grup d’Anglès 2 i dos grups de COMPETIC.

Intencions formatives de centre

Confessionalitat

El centre es declara laic, respectuós amb totes les creences religioses, renunciant a tot tipus d'adoctrinament. Cap educador o alumne podrà ser discriminat per les seves idees religioses sempre que estiguin emmarcades dins el respecte i la tolerància a tots els participants.

Pluralisme i valors democràtics

Considerem important el respecte al pluralisme ideològic, recolzant una formació que contempli els drets humans. Per tant, rebutjarem qualsevol forma de racisme i totalitarisme. Fomentem el respecte a totes les ideologies polítiques democràtiques i valorem el dret a la diferència. Des del centre es potenciaran i defensaran valors com llibertat d'expressió, tolerància, coeducació, etc. El centre haurà de funcionar sobre la base de la responsabilitat i el compromís individual i col·lectiu.

Llengua d'aprenentatge

En termes generals l'Escola aposta per una normalització lingüística de l'ús del català. La llengua d'ús de l'escola és el català: tots els documents, rètols, publicitat, etc. es redacten en aquesta llengua.

Ara bé, ens trobem davant d'un col·lectiu de persones, majoritàriament de nivells inicials, d'edat avançada, que al llarg de la seva vida s'han relacionat fonamentalment en entorns castellanoparlants i que tenen dificultats per seguir un ensenyament totalment en català. En aquest cas, tot i que fomentem el coneixement del català, fem servir el castellà.

Educació en i per la igualtat

Ens proposem fomentar l'educació en la igualtat, és a dir, fomentar que l'alumnat rebi un tracte equitatiu i una atenció adequada a les seves problemàtiques de gènere: qüestionant rols (com els estereotips: les dones són passives i els homes actius, les dones han de fer el treball domèstic, etc.) i fomentant actituds d'igualtat (que les dones participin, que els homes no monopolitzin el protagonisme...).

D'altra banda, eduquem per la igualtat. Tot i tenint en compte que el repartiment tradicional de rols en la nostra societat el patim tant homes com dones considerem que hem de treballar per superar la situació de domini i d'opressió que reben les dones a la nostra societat. És per això que:

• Fomentem la defensa i la difusió de les idees de justícia i igualtat.

Modalitat de gestió

Som un centre públic que depèn, d’una banda, de la Generalitat (que contribueix en les despeses de professorat) i, de l’altra, de l’Ajuntament (que contribueix en les despeses de funcionament).

L'ensenyament és gratuït i sense ànim de lucre. El Centre rep dels alumnes 10 € en concepte de despeses de material.

Un element que considerem significatiu és que totes les persones implicades en el centre puguin participar com agents actius i no només com usuaris intervenint amb les seves aportacions. L’espai de participació és principalment:

El claustre. Som un claustre únic format per mestres dependents de la Generalitat.

El Consell Escolar de Centre, format per 7 membres.

En un principi, i donat que el Centre està orientat a la població adulta, el paper dels pares resulta irrellevant. En el cas de l’alumnat més jove, el seguiment es farà directament perquè volem fomentar una actitud responsable i la presa lliure de decisions. Només en casos especials, i sota demanda, es duran a terme entrevistes amb els pares.

Educació per la interculturalitat

Constatem que cada vegada la matrícula d'immigrants de països extracomunitaris al nostre centre és més elevada i hem de preveure que puguin sorgir actituds xenòfobes per part de la població autòctona. Per tant, promourem l’educació per la interculturalitat a través de:

Comparar la pròpia cultura amb les altres, qüestionant-la i reelaborant-la.

Qüestionar els estereotips que actuen com alimentadors de prejudicis a partir d'analitzar la pròpia experiència.

Conèixer les altres cultures per afavorir I'empatia envers els nouvinguts, ja que allò que desconeixem és el que ens fa por.

Fomentar la relació entre I'alumnat de diferents procedències.

Analitzar el problema de l’emigració com una qüestió de desigualtat econòmica en l’ordre mundial.

Educació integral

El desenvolupament integral de la persona es basa en: saber, saber fer, saber ser i saber relacionar-nos amb iguals i diferents. Per tant, ens proposem desenvolupar totes les capacitats de la persona, no només les lingüístiques i logicomatemàtiques, sinó les de creació, les d’interrelació i d' autoconeixement. Ho farem partint de:

Promoure I 'autonomia en l’aprenentatge que faciliti a les persones I' aprendre a aprendre mitjançant I' ensenyament d’estratègies i tècniques d'estudi.

Fomentar valors socials com solidaritat, tolerància, respecte, participació, compromís, responsabilitat...

Donar els coneixements bàsics referits a la noves tecnologies per tal que el nostre alumnat no resti endarrerit i pugui afrontar els nous reptes que la societat constantment ens planteja.

Característiques del centre

Recursos humans i materials

L'escola disposa de dues plantes. Nosaltres estem al pis de dalt, on disposem d’una aula d’informàtica, 3 aules de grup-classe i un despatx que fa a la vegada de sala de professors i de secretaria, un espai d’esbarjo amb una màquina dispensadora de cafè i refrescs i 2 lavabos. Al voltant de I' edifici hi ha un pati que permet realitzar diferents activitats i on els alumnes esperen per entrar a les classes. A més, poden anar al claustre de la planta baixa on hi ha una aula polivalent on fem xerrades i reunions de grups grans. Per treballar les noves tecnologies disposem de diferents mitjans multimèdia: televisors i vídeos, magnetòfons, retroprojector, ordinadors, projector de diapositives, fax i connexió a Internet, dues pantalles PDA i quatre canons.

Una conserge-administrativa s'encarrega de les tasques administratives, de manteniment dels equipaments de I' escola i de l’atenció al públic.

Temporalització

Al centre hi ha tres franges horàries: matí, tarda i vespre.

Al mati és fan les classes de PPAGS i COMPETIC INICIAL.

Els cursos de GES són anuals i és en horari de tarda. Dintre de l’ensenyament no reglat hi ha cursos d’informàtica, d’anglès i de Preparació per a les Proves d’Accés a Cicles Formatius de Grau Superior, que són també de durada anual.

El centre és obert els matins de 9.30 a 13.00 hores i les tardes de 15.00 a 20.00 hores.

Avaluació

Al llarg del curs es realitzen els tres tipus d’avaluació: inicial, formativa i sumativa.

Els nous alumnes que es matriculen realitzen una prova que ens permet determinar el seu nivell inicial, complementada amb una entrevista personal.

Durant el curs es fa una avaluació continuada, tenint en compte els següents criteris:

• Assoliment dels objectius del curs.

• Participació activa i positiva.

• Grau d’interès.

• Exercicis i treballs realitzats.

• Assistència.

Aquesta avaluació es complementa amb entrevistes puntuals, individualitzades amb cadascun dels alumnes. Això ens permet resoldre els problemes que van sorgint al llarg del curs.

Activitats socio-culturals

L'escola no es limita a les activitats docents, sinó que potencia tot un seguit d'activitats culturals i festes populars, ja que entenem que tenen un paper fonamental d'arrelament al medi i a la nostra cultura.

Al llarg del curs celebrem totes les festes populars: Castanyada, Nadal, Carnaval i Sant Jordi.

En el Document Normes de Funcionament i Gestió de centre (NOFC) hi són recollits i ampliats alguns dels aspectes que fan relació al desenvolupament de qualsevol dels aspectes del centre.

08062055 CFA CAN GINESTAR Oferta educativa curs 2013-2014
ENSENYAMENTS	GRUPS
LLENGÜES	Anglès 2	1 (Tarda)
GES	Nivell 1r	1 (Tarda)
Nivell 2n	1 (Tarda)
PPAGS	GS comunes	1 (Matí)
INFORMÀTICA	COMPETIC incial	1 (Matí)
COMPETIC 1	1 (Tarda)
Totals	6

Organització del centre

Descripció de la comunitat educativa

Professorat

El centre està format per 4 professors, tots depenent del Departament d’Ensenyament.

Alumnat

Poden venir al Centre totes les persones majors de 18 anys ,especialment en casos molt concrets s’ accepten menors d’ edat i sempre amb l’ autorització del Director.

Els alumnes que assisteixen al Centre de Formació d'Adults presenten característiques diferents depenent del nivell educatiu en el qual es troben.

A l'etapa bàsica, l'alumnat és més jove i assisteix a l'escola com a una segona oportunitat d'aconseguir la titulació bàsica que els permeti accedir al món laboral, i alhora poder ampliar els seus estudis.

L'escola també acull alumnes interessats a realitzar disciplines específiques i estudis en general, amb la intenció d'aprofundir en els seus coneixements i millorar la seva formació en les competències noves.

Al centre assisteixen alumnes estrangers amb la intenció d'aprendre la llengua en els seus aspectes funcionals, tot integrant-se d'una manera activa en la població.

Òrgans i funcions

Director

Representa oficialment el centre en les diferents relacions institucionals (Ajuntament i Departament d’Ensenyament).

Coordina totes les activitats del centre.

Convoca i presideix els actes acadèmics i les reunions de tots els òrgans col·legiats del centre (Consell de centre, Claustres...).

Autoritza les despeses d'acord amb el pressupost del centre.

Visa les certificacions i els documents oficials del centre.

Proposa el nomenament dels càrrecs directius.

Executa els acords dels òrgans col·legiats.

Organitza i realitza el seguiment de les activitats docents d'acord amb els criteris fixats pel Claustre.

Organitza i coordina els espais i horaris del centre.

Coordina i organitza la matricula.

Assisteix al Consell Escolar Municipal i al Consell de centre.

Coordina la documentació relativa a la gestió del centre (PEC, Pla anual i Memòria), juntament amb la resta de professorat.

Administrativa

Gestiona I'activitat administrativa: arxiu de la documentació del centre.

Organitza la informació externa (correspondència, notificacions...) i interna (taulells d'anuncis).

Realitza la gestió econòmica i justificació de les despeses del centre al Departament d’Ensenyament i a I' Ajuntament, juntament amb el director del centre.

Preveu les despeses del centre.

Adquireix i distribueix el material.

Realitza el control i manteniment dels recursos materials del centre.

Claustre

El Claustre està integrat per la totalitat del personal docent de l’escola. Les seves funcions són:

Programar les activitats formatives al centre.

Fixar i coordinar els criteris sobre la tasca d’avaluació i seguiment dels alumnes.

Coordinar les funcions d’orientació i tutoria dels alumnes.

Promoure iniciatives dins l’àmbit de l’experimentació o la investigació pedagògica.

Organitzar les festes populars.

Coordinar equip de mestres.

Equips docents

Els docents que entren en un mateix grup es coordinen i assumeixen les tasques referents a l’avaluació o els problemes que hi puguin sorgir.

Comissions de treball:

L'equip de mestres, a fi de facilitar la consecució dels objectius, ha decidit articular-se en diferents grups de treball que reben el nom de “comissions”. Aquestes s'encarreguen de desenvolupar tasques de suport administratiu i gestió (secretaria, biblioteca, aula d’informàtica i economia).

Tutories

A cada classe se li assigna un/a mestre/a-tutor/a que s'encarrega de recollir les demandes i les necessitats del grup, així com de ser la transmissora dels acords del Claustre. A la vegada es realitza un seguiment i evolució de cada alumne/a, que tindrà en compte el seu itinerari formatiu.

El centre compta amb el Pla d’acció tutorial.

L’assemblea dels delegats i delegades d’aula

La participació de l’alumnat es fa efectiva a través del Consell Escolar i de les assemblees de delegats/des de grup que són elegits durant el primer trimestre del curs. El desenvolupament i concreció es fa en el PAT (Pla d’acció tutorial), que s’elabora amb caire anual i es concreta cada trimestre i que figura a la programació general anual.

Òrgans de coordinació docent

El principi bàsic de relació i funcionament al centre és la total coordinació entre tots els membres del Claustre per tal d’afavorir la presa de decisions col·lectiva. En aquest sentit funcionen els òrgans col·legiats de coordinació, establerts per la normativa vigent però adaptats a les necessitats formatives del centre. Aquestes són les seves funcions (les detallem en les NOFC):

COORDINACIÓ ENSENYAMENTS INICIALS

COORDINACIÓ ENSENYAMENTS BÀSICS

COORDINACIÓ PER A PROVES D’ ACCÈS

COORDINACIÓ SOCIETAT DE LA INFORMACIÓ

Organització pedagògica del centre

OBJECTIUS:

El Centre de Formació de Persones Adultes “Can Ginestar” es planteja els següents objectius generals de centre:

ÀMBIT EDUCATIU:

1.	Valorar positivament la importància de l’educació i, en especial, la formació permanent d'adults al llarg de tota la vida com un dret bàsic de desenvolupament personal i com un mitja útil d'incorporar-se al món laboral, social i cultural que l’envolta.

2.	Portar a terme una educació integral dins de la formació permanent, desenvolupant les capacitats intel·lectuals, socials i emocionals de la persona.

3.	Fer un seguiment individualitzat per tal de respectar i garantir el ritme personal d'aprenentatge.

4.	Millorar la confiança en un mateix i l’autoestima a partir de l’enriquiment personal que facilita la formació en interacció amb l’experiència adquirida.

5.	Valoració del propi esforç, tant en el treball individual com en el col·lectiu.

6.	Exercir l’autonomia personal tot relacionant i aplicant allò que s’aprèn a la vida personal, social i laboral, implicar-se de manera activa en el procés de formació i adquirir la motivació suficient per continuar aprenent.

7.	Fomentar l’esperit crític argumentant les pròpies afirmacions i contrastar-les amb les de les altres persones tot respectant-les.

8.	Conèixer els trets fonamentals de Catalunya en els seus aspectes socials, culturals, geogràfics i històrics.

9.	Fomentar la participació i integració ciutadana donant opinions i utilitzant de manera activa els serveis al seu abast.

10.	Aprofitar la utilitat de la tecnologia en el món actual com a eina que afavoreix I' aprenentatge.

11. Celebració de les festes populars com a element integrador en el poble.

12.	Donar informació i assessorament per tal de gaudir d'una vida sana.

13.	Estimar la natura i evitar accions personals i col·lectives quotidianes que puguin degradar-la.

14.	Promoure hàbits de comportament cívic que afavoreixen actituds responsables a nivell personal i col·lectiu i fomentar la igualtat de sexes, el diàleg cultural i el respecte a les diferències generacionals i ètniques.

ÀMBIT HUMÀ:

1.	Aconseguir un bon ambient de treball que estimuli la cooperació i el respecte entre tots els membres del centre i faciliti el desenvolupament dels objectius educatius en un ambient de benestar personal i col·lectiu.

2.	Potenciar el diàleg, el consens i la implicació de tot l’equip de professorat en el treball del centre.

3.	Fomentar la responsabilitat cívica i la participació ciutadana, tot facilitant a l’alumnat el coneixement de les possibilitats que ofereixen les diferents Administracions i el propi sindicat i promoure la seva implicació en la millora de la societat que ens envolta.

4.	Proporcionar les eines indispensables per obtenir un millor coneixement de l’entorn social (drets laborals, associacions, cooperatives, institucions...).

5.	Afavorir les reunions de l’alumnat, de delegats/des de curs, entre ells i amb el professorat en general i els tutors/es en particular, com una de les vies d’intercanvi d’opinió i informació en la línia de millorar la participació i l’acció educativa del centre.

6.	Afavorir la formació permanent del professorat.

7.	Donar a conèixer les Normes d’Organització i Funcionament del Centre i promoure el seu compliment i la participació per tal de reformar-lo o actualitzar-lo quan les circumstàncies així ho aconsellin.

8.	Donar a conèixer i impulsar el compliment de les normes de funcionament dels espais on estem i que compartim.

ÀMBIT DE GESTIÓ I ADMINISTRACIÓ:

1.	Fomentar la difusió d’informació de forma clara i transparent entre tota la comunitat educativa.

2.	Desenvolupar i utilitzar mètodes i instruments per a una bona i eficaç comunicació interna i externa.

3.	Mantenir actualitzats els inventaris del centre.

4.	Vetllar perquè el centre disposi dels recursos necessaris per un correcte desenvolupament de la tasca educativa.

5.	Establir un sistema eficient d’administració i arxiu i deixar explicitats els criteris de funcionament d’aquest sistema.

6.	Redactar els manuals de procediment i els protocols de funcionament del centre.

Atenció a la diversitat

El centre vol ser integrador i procurar anar construint un context capaç d’acollir i assolir a tot l’alumnat. Acceptem la diversitat com a característica intrínseca a la realitat humana i procurar desenvolupar les necessitats de les persones necessitades segons les nostres possibilitats. El nostre centre es mostra sensible i disposat a l’alumnat amb necessitats educatives especials derivades de discapacitats físiques o psíquiques o determinades per altres condicions de caire personal, familiar o social.

Els/Les tutors/es del centre fan un seguiment del seu grup d’alumnes i si en un moment determinat detecten alguna necessitat es parla en la reunió de tutors/es i en la coordinació de l’ensenyament a la qual correspongui/in els/les alumnes.

A l’hora de tractar la diversitat, les eines són poques, tant en recursos humans, com de temps i d’espai. La intervenció s’haurà de fer dins del grup i dins de l’aula. Depenent del grau de les NEE, el centre hauria de demanar assessorament a l’EAP.

Aquest fet el tutor el farà constar en el full de seguiment de l’alumne/a.

Tutoria i orientació de l'alumnat

Línia metodològica

La metodologia que posem en pràctica té en compte els següents aspectes:

•	Importància de l’atenció individualitzada i els coneixements previs i les experiències vitals dels alumnes. D'una banda, per poder respectar tot el bagatge amb el qual compta el nostre alumnat adult que, tot i no haver estudiat, han adquirit coneixements del món laboral i d'altres de tipus autodidacta. D'altra banda, per valorar tots els aprenentatges i les experiències formatives (positives i negatives) que tenen els/les nostres alumnes joves.

La idea que tothom pot aprendre de tothom. Procurem que qualsevol persona que tingui alguna cosa per ensenyar a la resta dels alumnes ho pugui fer, i valorem positivament aquest recurs perquè d'aquesta manera podem aprendre dia a dia.

•	El treball en equip i la interrelació joves i adults faciliten el potenciar actituds de respecte, de col·laboració, de saber escoltar, guardar el torn de paraula, saber organitzar-se el temps i d’intercanviar experiències generacionals.

•	Agrupament flexible per tal de poder atendre la diversitat de les persones que estudien a I 'escola. Alternem el treball individual, en petit grup i grup classe i agrupem en algunes àrees els alumnes segons el coneixement que tenen d'una determinada matèria.

•	Utilització de les noves tecnologies, especialment l’ús de I' ordinador, a tots els grups, així com internet, el vídeo, les diapositives, la fotografia, etc.

•	Importància de la participació dels alumnes, en funció de les seves inquietuds i necessitats, per facilitar el procés d'aprenentatge individual i col·lectiu.

•	La relació entre alumne/a i mestre/a, entesa com un diàleg entre iguals, que afavoreix un aprenentatge basat en la confiança i el compromís personal.

El model de convivència escolar

El centre desplega el model de convivència en tres aspectes o àmbits:

Establiment i aplicació de les NOFC.

Desplegament del Pla d’acció tutorial (Primer trimestre).

Queda reflectit en la PGA que uns del objectius serà crear un Consell de delegats que tindrà una funció en el Pla de convivència com ara actuar d’òrgan consultiu o mediador quan es necessiti.

Els alumnes quan entren al centre són informats de les NOFC i de la línia i a continuació signen una Carta de Compromís.

La participació escolar

Aprovació i avaluació del PEC

L’aprovació del PEC es duu a terme pel Consell de centre, prèvia valoració i aportacions, si escau, per part del Claustre i de l’assemblea de delegats i delegades d’aula en base a la proposta inicial elaborada pel Director.

Les actuacions necessàries per a la consecució dels objectius del PEC es concreten al Projecte de Direcció i a la Programació General Anual (PGA), així com a la Programació Didàctica Anual (PDA) i a les Normes d’Organització i Funcionament (NOF).

La PDA és responsabilitat del Claustre sota la coordinació del Director i es valorarà i revisarà anualment.

La PGA concreta anualment els objectius del PEC i del Projecte de Direcció i és aprovada i valorada anualment pel Consell de centre.

Les NOF són aprovades pel Claustre i poden ser revisades i modificades per decisió majoritària del Consell de centre.

L’avaluació global del PEC correspon al Consell de centre prèvia discussió en els diferents organismes de participació del centre i es realitzarà amb caire ordinari cada 4 anys coincidint amb la reglamentària renovació del càrrec de Director/a del centre i la valoració de la seva actuació.

Al coincidir la confecció del PEC amb el mandat de Direcció els indicadors estan en el Projecte de Direcció.

La projecció externa

El centre com institució educativa valora molt positivament la possibilitat de tenir relacions amb l’entorn i, bàsicament, amb la comunitat educativa del poble. El nostre propòsit és continuar mantenint una bona relació amb totes les entitats que tenen alguna relació amb la nostra tasca educativa.

Nosaltres som membres de la Comissió per l’èxit escolar, on també hi són presents els centres d’Educació Secundària, l’Educador del carrer, membres d’Educació i Afers Socials de l’Ajuntament i membres de l’ EAP. Tenim una relació molt fluïda amb la Regidoria d’Educació de l’Ajuntament. Regularment participem en programes tant de radio com de la televisió local per tal de publicitar la nostra oferta o les activitats relacionades amb el nostre Centre.

El centre té diferents maneres d’atenció al públic, bé sigui de forma personal (amb la nostra administrativa), o per e-mail, per telèfon o per correu postal. Un dels nostres objectius és posar en marxa la WEB del centre per poder donar tota la informació del nostre centre via Internet.

A la porta de les aules hi tenim totes les activitats que allà se celebren amb el corresponent horari, i a la porta de la secretaria un plafó amb tots els horaris del centre i l’horari d’atenció al públic.

Els indicadors de progrés

Els projectes de direcció i les programacions anuals han de concretar els indicadors de progrés pertinents que han de referir-se a recursos, processos i resultats, especialment els relatius a resultats o rendiments acadèmics. Aquests indicadors s’utilitzen i formen part de l’avaluació del centre.

Paral·lelament, el centre farà unes enquestes a tots els alumnes a finals de curs per tal de valorar una sèrie de paràmetres d’importància en el seu funcionament.

En qualsevol cas, contemplem els següents indicadors per fer-ne el seguiment i l’avaluació del grau d’acompliment, sense menystenir altres que es pugin afegir.

En relació als recursos:

Desviació del pressupost

Reducció de la despesa en alguns apartats

Optimització dels nous recursos adquirits

Utilització de les noves tecnologies existents

Utilització de la biblioteca

En relació als processos:

Reunions realitzades

Actes de reunió degudament complimentades

Cursos de formació realitzats

Satisfacció del professorat i PAS

Queixes i suggeriments tractats i resolts

Satisfacció de l’alumnat en l’atenció i informació, especialment en el procés de preinscripció i matrícula.

Satisfacció de l’alumnat en el procés d’ensenyament- aprenentatge

Casos tractats en relació a les normes de convivència

En relació als resultats:

Alumnes aprovats i notes obtingudes

Seguiment i acompliment de les programacions

En relació al context :

Col·laboració amb les institucions del barri.

Faltes d’assistència i baixes de l’alumnat

Els indicadors els platejarem:

En % d’ aprovats en GES i PPAGS.

Faltes d’ assistència / baixes alumnat

Satisfacció de l’ alumnat en l’ atenció,orientació ,

e informació especialment en el procés de

preinscripció i matriculació

13 .Aprovació i avaluació del PEC

L’aprovacio del Pec es duu a terme pel Consell Escolar de Centre ,prèvia validasió i aportació , si s`escau ,per part del Claustre en base a la

proposta inicial elaborada pel Director.

Les actuacions necessàries per la consecució dels objectius del PEC és concreten en el PD i EL PGA i ales NOFC.

La PGA concreta anualment els objectius del PEC i del PD i ´es aprovada anualment pel Consell de Centre a finals de juny.

Les Nofc són aprovades pel Claustre i poden ser revisades i modificades per decisió majoritària del Consell Escolar.

L’ avaluació global d’ aquest PEC correpon al Consell de Centre prèvia discussió en els diferents organismos de participacó del Centre i és realitzarà amb caire regular cada 4 anys, coincidint amb la renovació del mandat de dirección i la valoració del seu mandat.

Al coincidir la confecció del Pec amb el mandat de Direcció els indicadors están més explicitats en el Projecte de Direcció.